నేపాలీ భాష
నేపాలీ () ఇండో-ఆర్యన్ భాషా కుటుంబానికి చెందిన భాష. నేపాలీ భాషను నేపాల్, ఇండియా, భూటాన్ మరియు కొంత భాగము బర్మా దేశాలలో మట్లాడతారు. ఇది నేపాల్ మరియు భారత దేశాలలో అధికార భాష. నేపాల్లో దాదాపు సగ భాగము ప్రజలు నేపాలీని మాతృభాషగా మాట్లాడతారు. ఇంకా చాలా మంది నేపాలీలు ద్వితీయ భాషగా మట్లాడతారు.
నేపాల్ లో పర్యాటకము
నేపాల్లో పర్యాటకము అనేది అన్నిటికంటే పెద్ద వ్యాపార విషయము; విదేశీ మారకద్రవ్యమునకు పెద్ద ఆధారము. ప్రపంచములోని పది అతిపెద్ద పర్వతములలో ఎనిమిదింటిని కలిగి ఉండడము వలన, పర్వతారోహకులకు, సాహసములు చేయడము ఇష్టపడేవారికీ, మరియు రాళ్ళు ఎక్కేవారికి నేపాల్ స్వర్గధామము వంటిది. నేపాల్ లోని హిందూ మరియు బౌద్ధమత సంప్రదాయములు, చల్లని వాతావరణము కూడా బలమైన ఆకర్షణలుగా ఉన్నాయి.మనోల్లాసము కోసం, విశ్రాంతి కోసం, వ్యాపారం కోసం మనం చేసే ప్రయాణమే పర్యాటకరంగం.